**JAVNA USTANOVA „NACIONALNI PARK KRKA“,** Trg Ivana Pavla II. 5, 22000 Šibenik, (u daljnjem tekstu:Ustanova), zastupana po ravnateljici Nelli Slavica, dipl. oec., s jedne strane

i

**Ponuditelj**, OIB: (u daljnjem tekstu: Korisnik), koju zastupa \_\_\_\_\_\_ s druge strane,

zaključili su dana . godine sljedeći

**UGOVOR O KONCESIJSKOM ODOBRENJU**

**I. TEMELJNE ODREDBE**

**Članak 1.**

Ugovorne strane suglasne su da ovim Ugovorom uređuju njihove međusobne odnose u obavljanju koncesijske djelatnosti na području Nacionalnog parka „Krka“.

Ugovorne stranke suglasne su da su temelj za sklapanje ovog ugovora Odluka o dodjeljivanju koncesijskog odobrenja (KLASA: URBROJ:) kojom je Javna ustanova „Nacionalni park Krka“ dodjelila koncesijsko odobrenje Korisniku, odredbe Zakona o zaštiti prirode (NN 80/13, 15/18, 14/19, 127/19), pozitivni podzakonski propisi iz oblasti zaštite prirode čije je poštivanje u obavljanju djelatnosti na zaštićenom području Nacionalnog parka „Krka“ od primarne važnosti za zaštitu njegove sveukupne biološke i krajobrazne raznolikosti.

**II. OBAVLJANJE DJELATNOSTI I KONCESIJSKO ODOBRENJE**

**Članak 2.**

Ovim ugovorom Davatelj koncesijskog odobrenja daje koncesijsko odobrenje Korisniku za uplovljavanje u akvatorij Nacionalnog parka „Krka“, na plovnom putu Skradin-Skradinski buk i privremeni privez plovila na pristanu na Skradinskom buku.

Djelatnost koja će se obavljati je prijevoz posjetitelja Nacionalog parka „Krka“ (agencijski gosti).

**Članak 3.**

Koncesijsko odobrenje za m/b daje se na razdoblje do 31.12. 2022. godinu, i odnosi se na jedan uplov s posjetiteljima dnevno.

**III. NAKNADA ZA KONCESIJSKO ODOBRENJE**

**Članak 4.**

Ugovorne strane sporazumno ugovaraju godišnju nakanadu od xxxxxx + PDV. Nakon potpisa ugovora, Ustanova će ispostaviti račun Korisniku koji će ugovorenu nakanadu platiti u roku od 8 dana.

Davatelj koncesijskog odobrenja dužan je sredstva dobivena isplatom nakanade utvrđene ovim ugovorom koristiti isključivo za zaštitu, održavanje i promicanje Nacionalnog parka „Krka“.

**IV. UVJETI ZAŠTITE PRIRODE**

**Članak 5.**

U obavljanju djelatnosti opisane u ovom Ugovoru Korisnikk svojim radom ne smije ni na koji način negativno utjecati na zaštićeno područje Nacionalnog parka „Krka“, a posebno mora zadovoljiti sljedeće uvjete:

* - djelatnost na zaštićenom području obavljati odgovorno u skladu s mjerama propisanima za zaštićeno područje
* - nije dopušteno ploviti brzinom većom od 7 milja
* - max. gaz plovila ne smije biti viši od 2.6 m
* - minimalan kapacitet broda mora biti 40 putnika
* - max. visina broda od vodene linije 7.5 m
* - zabranjeno je pripremanje hrane (kuhanje, pečenje,..) i posluživanje svježih jela unutar akvatorija NP
* - zabranjeno je pranje posuđa i ispuštanje korištene vode unutar akvatorija NP-a
* - zabranjeno je onečišćavanje voda i okoliša u zaštićenom području (bukom, mazutom, uljima, i sl.)
* - koncesionar je dužan osigurati sakupljanje i odvoz svog otpada koji nastane obavljanjem djelatnosti i zbrinuti ga izvan zaštićenog prodručja na zakonom propisani način
* - nije dozvoljeno prati ili čistiti plovilo detergentima u akvatoriju Parka
* - nije dozvoljeno isticati reklamne oglase, posebno svjetleće na i okolo pristana plovila.

 Drugi uvjeti izdavanja i korištenja koncesijskog odobrenja:

* dozvoljeno je jedno uplovljavanje dnevno po brodu i privremeni privez plovila na pristanu na Skradinskom buku u svrhu prihvata posjetitelja
* - jedno koncesijsko odobrenje odnosi se na 1 brod, jedan ponuditelj može dobiti max. 2 koncesijska odobrenja za različite brodove
* - u slučaju da dvije ili više ponuda imaju jednaku novčanu vrijednost, razmatraju se dodatne vrijednosti ( veći kapacitet broda ; ekološke norme)
* - korisnik koncesije materijalno će odgovarati za štete na zaštićenom području koje nastanu nesavjesnim postupcima za vrijeme trajanja koncesijskog odobrenja
* - uplove u akvatrij (radno vrijeme) uskladiti s radom NP
* - korisnik koncesije dužan je prilikom kupnje ulaznica prijaviti točan broj i strukturu posjetitelja (odrasli, djeca, studenti, pratitelji/vodiči)
* korisnik koncesije dužan je podijeliti kupljene ulaznice svakom posjetitelju prije dolaska na mjesto kontrole ulaza u NP „Krka“.
* pridržavati se uputa i mjera Hrvatskog zavoda za javno zdravstvo i Stožera civilne zaštite Republike Hrvatske radi zaštite sigurnosti i zdravlja posjetitelja, vezano uz epidemiju bolesti COVID 19.

**V. PRIJEVREMENI RASKD UGOVORA**

**Članak 6.**

Ovaj ugovor može se jednostrano raskinuti prije isteka vremena na koji je zaključen ako Korisnik ne poštuje odredbe članka 5. ovog Ugovora, te u slučajevima svakog drugog nepoštivanja odredaba ovog Ugovora bilo koje od ugovorenih strana, Ugovor se može raskinuti u roku od 8 dana od dana odašiljanja pisane obavjesti preporučenom poštom na adresu sjedišta ugovorne strane ili odašiljanja na adresu elektroničke pošte ugovorne strane.

Ovaj ugovor Ustanova će jednostrano raskinuti s trenutnim učinkom odašiljanjem pisane obavijesti preporučenom poštom na adresu sjedišta ovlaštenika ili odašiljanjem obavjesti na adresu elektroničke pošte Korisnika, u slijedećim slučajevima:

- ukoliko Korisnik ne plati naknadu za koncesijsko odobrenje na način određen ovim Ugovorom

- ukoliko Korisnik prestane obavljati svoju djelatnost za koju je dobio koncesijsko odobrenje

- grubog vrijeđanja ili fizičkog sukoba Korisnika s posjetiteljima ili djelatnicima Ustanove.

**VI. NADZOR**

**Članak 7.**

Ugovorne strane utvrđuju da služba nadzora Ustanove vrši kontrolu i nadzor nad provođenjem odredaba ovog ugovora i da će služba nadzora zabraniti sve djelatnosti koje nisu u skladu s ovim Ugovorom i pozitivnim propisima.

**VII. PRIJELAZNE ODREDBE**

**Članak 8.**

Ugovorne strane su ovaj Ugovor pročitale, te ga u znak prihvaćanja prava i obveza koje iz njega proizlaze, potpisuju po ovlaštenim osobama.

**Članak 9.**

Ovaj Ugovor sastavljen je u 5 (pet) istovjetnih primjeraka od kojih svaka strana zadržava po 2 (dva), a (jedan) se dostavlja nadležnom Ministarstvu.

**Članak 10.**

Ugovorne strane suglasne su da će sve nesporazume pokušati riješiti sporazumno, a u slučaju spora po ovom Ugovoru nadležan je sud u Šibeniku.

KLASA:

URBROJ:

Ovlaštenik Davatelj koncesijskog odobrenja:

**Javna ustanova „Nacionalni park Krka“**

Ravnateljica :

Nella Slavica, dipl.oec.